Kukhethwa Amakomidi Azadinga Imibono Kazulu Phezu Kwesisekelo
Amakomidi la azaqala umsebenzi kumaviki amabili alandelayo ngokusabalala endaweni zonke zelizwe
Umhlangano wokudinga imibono kazulu ngodaba lokulotshwa kwesisekelosombuso esitsha, oke waphanjaniswa ngabasekeli beZanu PF ngoMvulouqhutshwe kuhle ngolweSibili njalo ekupheleni kwawo kubunjwe amakomidi alitshumilasithupha azakuya kundawana ezitshiyeneyo zelizwe kumaviki esiyadingaimibono kazulu ngokumele kumunyethwe yisisekelo lesi. Amalungaamakomidi la azakhethwa ensukwini ezimbalwa ezizayo. Unobhalawephalamende uMnu Austin Zvoma usole kakhulu ikomidi yedale lephalamendeekhokhela uhlelo lokulotshwa kwesisekelo sombuso esithi kayiqhubangakuhle umsebenzi wayo, yikho kuqhamuke udlakela ngoMvulo. UZvomawethule amazwi la ekhuluma lentathelizindaba eHararengolweSithathu. Inhlanganiso ezizimeleyo ezifana leNCA, iZINASU leZCTUzithi zizaqhuba umhlangano wazo zidinga imibono yalabo abaphikisanalohlelo lukahulumende olokulotshwa kwesisekelo sombuso, ukuthi kuyiniokumele kwenziwe ukuvimba loluhlelo. INCA ithi umhlangano lo uzaqhutshwa mhlaka 27 kuyonale inyanga. Umsekelikanobhala jikelele we ZCTU uMnu Japhet Moyo uchasisa okunengi ngomhlangano lo, kungxoxo ayenze loNtungamili Nkomo weStudio 7. Kunjalonje, abantu abafika amakhulu amahlanu abaphathekeemhlanganweni wokulotshwa kwesisekelo sombuso esitsha ngolweSibilibathe gwaqa egcekeni leAfrica Unity Square ngoba bengasela maliyokugada amabhasi bebuyele emizini yabo endaweni ezitshiyeneyo zelizwe. Abantulababathi ikomidi ye phalamende, eyiyo ekhokhela uhlelo lwesisekelolesi ibithembise ukuthi izabapha imali zokuphindela emakhaya. Kodwabathi iziphathamandla zekomidi le sezisala ukubanikeza leyo mali. UMnuInnocent Mpofu ovela eLower Gwelo ngomunye wabantu laba. UMpofu uchasisela uNtungamili Nkomo weStudio 7 okubehleleyo.